Fire av ti får slik hjelp, viser en ny undersøkelse. En undersøkelse Synovate har gjennomført for DnB NOR viser at fire av ti boligkjøpere mellom 18 og 34 år får økonomisk hjelp av foreldre eller andre, skriver Bergens Tidende. I mars i fjor kom Finanstilsynet med nye retningslinjer til bankene om at de maksimalt kunne låne ut tilsvarende 90 prosent av boligens verditakst. Kombinasjonen av de nye kravene og økte priser har ført til at langt flere foreldre nå stiller opp for å hjelpe barna sine økonomisk. Ifølge DnB NORs undersøkelse har over halvparten blant de spurte i aldersgruppen 18–34 år kjøpt egen bolig. Unge som ikke får hjelp av foreldre, kan lett bli stående utenfor boligmarkedet.